Juliol de 2016 – Apunts de Tecnologia\nTítols de crèdit com els d’Star Wars (efecte “rolling”) amb Python\n1 Fa molt temps (però no en una galàxia molt llunyana)…\n… vaig a anar al cine -i era un dels primers cops que hi anava- per veure “La guerra de las galaxias”, que era com es va traduir el nom de “Star Wars: A new hope”.\nLa pel·lícula em va impressionar des del primer segon, començant pels imponents títols de crèdit que introduïen la història i que s’allunyaven majestuosament per l’espai.\nPer a la realització de l’efecte dels títols allunyant-se es van utilitzar tècniques “artesanals”. En aquest enllaç expliquen com, però una foto val més que mil paraules:\nDes de l’arribada de la informàtica personal s’han inventat de forma recurrent sistemes per reproduir l’efecte amb ordinadors. Una cerca a Google ens mostra un munt de resultats.\nL’efecte es pot aconseguir directament amb diverses aplicacions, però segueix sent un repte interessant la seva realització per programa. En el post d’avui, doncs, presento un “prova de concepte” feta amb Python per a generar aquest efecte de rolling a uns títols de crèdit.\n2 Com es fa una animació?\nEs sabut que una animació no és més que la successió ràpida d’imatges (frames, o fotogrames). Per tant, per a fer una animació només cal mostrar una imatge durant un breu instant, a continuació una altre amb un petit canvi, després un altre… la integració de la successió de les imatges estàtiques al nostre cervell és el que provoca la sensació de moviment. Aleshores, per a fer una animació el que he de fer és crear els diferents fotogrames que la formen. La sensació de moviment suau depèn de quantes imatges (o frames) per segon es fan servir: amb 12 frames per segon (fps) s’arriben a notar alguns salts; a 25fps la sensació de moviment és pràcticament perfecte, i és el valor que es fa servir a les càmeres de vídeo.\n2.1 Un experiment\nFem un petit experiment. Agafem aquesta imatge que és de 606×700\nEn comptes de visualitzar-la sencera…\nen visualitzaré només un quadre de 320×240;\naniré desplaçant el quadre un píxel per cop cap avall;\na una velocitat de 10 píxels per segon, és dir, a 10fps.\nFaig servir la funció blit de la llibreria pygame per mostrar només una part de la imatge.\npg.init()                           # init pygame\nw = 320                             # width\nh = 240                             # height\nsize=(w,h)                          # size\nscreen = pg.display.set_mode(size)  # init screen\npg.display.set_caption('Star Wars TFA')  # caption\nfilename = "./swtfa.jpg"            # filename\nimg=pg.image.load(filename)         # image 606x700\nFPS = 10                            # frames per second setting\nframerate = pg.time.Clock()\nwhile repeat:                       # iterate\n# put image\nscreen.blit(img, (0,0), (x, y, 320, 240))\n# scroll down image\nif (y + 240 > 800):\nSi executo el programa anterior sembla que la imatge dins el requadre es vagi movent cap avall. He aconseguit crear la sensació de moviment a partir d’una imatge estàtica. Amb els títols de crèdit he de fer el mateix: construiré una imatge amb el text i aniré obtenint-ne els diferents frames sense més que anar desplaçant-me un píxel cap avall per a cada frame. Aleshores, un cop tingui tots els frames base, aplicaré una transformació sobre cada frame per afegir l’efecte d’allunyament.\nLa idea és partir d’un text d’entrada inicial i obtenir, com a resultat final, un vídeo amb l’scrolling del text.\nEspecifico més: el vídeo serà de format mp4 de 320×240 px.\nEl procés es pot dividir en sub-processos més senzills. Em plantejo aquests quatre passos:\ndonar al text un format adequat per a ser processat.\ncrear els frames base del vídeo (imatges o frames de 320×240)\nprocessar els frames per afegir l’efecte d’allunyament: el resultat de processar cada frame serà un nou frame, també de 320×240.\ncrear un vídeo amb els frames processats.\n4 Donar al text un format adequat\nPrimer de tot, el text a mostrar:\nLes forces imperials avancen implacablement\nde victòria en victòria sobre els rebels.\nL'Imperi prepara el cop definitiu:\nha descobert la principal base rebel\nal planeta gelat de Hoth\ni es llença a l'atac per destruir-la.\nPerò no tot està perdut per\nSi aconsegueixen retenir prou temps\na les tropes d'assalt, la flota rebel\npodrà escapar a la nova base secreta...\nAra he de preparar aquest text per a que em sigui fàcil generar els frames de la imatge i processar-los.\nLa idea és aquesta: vaig a convertir el text en una imatge de 320px d’ample (ample de imatge que coincideixi amb l’ample de frame) per el llarg suficient per encabir-hi el text, més 240px (un frame) addicionals en blanc al principi i 240px (un frame addicional) en blanc al final.\nAmb aquestes restriccions (i després d’algunes proves) resulta que la mida 320×800 em serveix.\nI quin format? La restricció és fer-m’ho fàcil i que tot sigui molt evident i clar. El format més adequat que he trobat és el pbm:\nEs tracta d’un format monocrom molt senzill. Reviso l’exemple que apareix a la wiki:\n‘P1’ indica que és el format pbm, es dir monocrom amb dades en format ascii\n‘# This is…’ és un comentari\n‘6 10’ diu que és una imatge de 6×10 píxels\n‘0’ indica punt en blanc ‘1’ punt en negre\nA més, els espais en blanc, i salts de línia es descarten\nTenint en compte tot l’anterior, genero amb GIMP un llenç de 320×800 de fons negre; hi afegeixo el text deixant 240px abans de l’inici i 240px després.\n5 crear el fitxer “master”\nSi examino intro.pbm veig el següent:\nalbert@eowyn:~/workspace/python/starwars-credits$ head intro.pbm\nalbert@eowyn:~/workspace/python/starwars-credits$ wc intro.pbm\n3660   3668 259707 intro.pbm\nLa part de la imatge es divideix en línies de 70 caràcters. L’especificació dels formats pbm, pgm, ppm recomana que les línies de dades no superin els 70 caràcters, però només és una recomanació. Aprofito aquest grau de llibertat perquè em sembla que és més senzill transformar el bloc de 70×3657 (3660 línies menys les tres de capçalera) en una bloc de 320(+ 1 de retorn de carro)x800 per a poder moure’m directament als inicis de cada fila d’imatge i agafar blocs de 240 files per a generar els frames. O sigui, em preparo un “master” per a poder generar més senzillament els frames. Ho faig amb el següent codi:\nw = 320                                   # width of a frame and base image\nh_frame = 240                             # height of a frame\nh_img_base = 800                          # height of base image\nc = 0                                     # counter\nframe_size=(w,h_frame)                    # size of frame\nfilename_read = "intro.pbm"\nframes_folder = "./frames/"\nfilename_master = "master"\nbit = ""\nwith open(filename_read, "r") as fr:\nwith open(frames_folder + filename_master, "w") as fm:\n# discards three first header lines\nfor i in xrange(0, w * h_img_base):\nbit = fr.read(1)\nif bit == '\_n':\nif c == w:\nEl resultat de l’anterior és un fitxer master de 800 files de 320 caràcters (més un caràcter de retorn de carro a cada línia).\n6 creació dels frames\nA partir del master és molt senzill generar els frames. Això ho faig amb el següent codi\nfilename_frame = ""\nfilename_pattern = "frame_%0#5d.pbm"\nwith open(frames_folder + filename_master, "r") as fr:\nfor frame_count in xrange(0, h_img_base - h_frame):\nfilename_frame = filename_pattern % frame_count\nprint "[Frame %d]" % frame_count\nwith open(frames_folder + filename_frame, "w") as fw:\nfw.write("# CREATOR: Albert Baranguer Codina\_n")\nfw.write("%d %d\_n" % frame_size)\nfr.seek(frame_count * (w + 1))\nfor i in xrange(h_frame ):\nRemarcar que amb\nEm situo a l’inici de cada frame, i amb\nllegeixo el bloc de 240 línies. En aquest moment, després d’executar el bloc anterior, tinc 560 fitxers pbm (560 = 800 – 240) amb noms de frame_00000.pbm a frame_00559.pbm a la carpeta frames. Cada fitxer té un bloc d’imatge de 240 línies de 320 caràcters, més un de retorn de carro, per fila.\n7 EL vídeo sense processar\nPuc fer servir els frames generats per visualitzar la versió del vídeo sense l’efecte d’allunyament. Faig servir el següent visualitzador:\nFPS = 18                            # frames per second setting\npg.display.set_caption('STAR WARS CAPTION FX')\nfilename_processed_pattern = "frame_%0#5d.pbm"\nprocessed_frames_folder = "./frames/"\nwhile repeat: # iterate\nfor frame_count in range(0, 560):\nfilename_frame = filename_processed_pattern % frame_count\nimg=pg.image.load(processed_frames_folder + filename_frame)\nscreen.blit(img, (0,0)) # put image\nif not repeat:\n8 Filtre d’allunyament\nUn cop tinc tots els frames, aplico a cadascun el filtre “d’allunyament”. La idea és mapejar el frame rectangular a un trapezi:\n|     (c, e)----------------------(d, e)    |\nés dir, vull una funció que transformi els punts del rectangle del frame en punts del trapezi definit per (c,e) (d,e) i els cantons inferiors del frame\n(0,0) –> (c, e)\n(319, 0) –> (d, e)\n(239, 0) –> (239, 0)\n(319, 239) –> (319, 239)\nDesprés d’algunes proves, trio els valors e = 40, d = 199 i, per simetria, c = 319 – d = 120.\nHoritzontalment, la transformació serà un escalat lineal depenent de l’alçada dins del trapezi.\nA l’eix vertical la densitat del mapeig ha d’anar creixent a mida que pugem pel trapezi. És a dir, a mida que ens apropem al costat superior del trapezi han d’haver-hi cada cop “més línies”.\nCombinant aquestes dues transformacions s’aconsegueix fer les lletres cada cop més petites a mida que “van pujant”.\nDonat un punt del frame (x0, y0) caldrà, doncs, determinar a quina posició vertical es desplaça yt i, amb aquesta dada, determinar quin escalat horitzontal li correspon yt.\nÉs dir, una mapeig del punt (x0, y0) al punt (xt, yt)\nT:(x0, y0)——> (xt, yt)\nAquesta transformació la resolc amb la següent funció\ndef transform(x0, y0):\na = 319.0\nb = 239.0\nd = 199.0\ne = 40.0\n# y1 = e + (y0 * ((b - e) / b))\nc0 = (b - e) / (b * b)\ny1 = (c0 * y0 * y0) + c1\nx2 = (((y1 * c) - (b * c)) / (e - b))\nx3 = a - x2\nx1 = x2 + (((x3 - x2) / a) *  x0)\nEl mapeig en vertical es fa amb\nAl codi està comentada la línia que caldria per a fer un mapeig lineal. És dir, amb “densitat” de línies homogènia.\nSi proveu el mapeig vertical lineal veureu que les lletres mantenen l’alçada durant tot el seu recorregut per la pantalla.\nEl que aplico és el mapeig “parabòlic”, en comptes de lineal.\nLa següent línia defineix una paràbola amb el vèrtex (0, c1), on c1 és 40.\nEl valor de c0 es determina amb la següent línia\nAmb aquesta definició de c0, quan y0 és b (que té el valors de 239, és dir, última línia) y1 val b, com es pot comprovar fàcilment.\nC0 és molt petit (està dividit pel quadrat de 239), de forma que amb valors “petits” de y0 tinc valors petits de y1.\nEl resultat és que n línies y0 es mapegen a la mateixa línia y1 (n > 1)\nPerò el creixement parabòlic fa que a mida que creix y0, en el mapeig d’n a 1 la n cada cop es fa més petita.\nDe fet, a mida que y0 s’apropa al valor de 239 (la línia inferior) la n passa a ser fraccionària. Caldrà tenir-ho en compte mes tard.\nHe fet servir una funció “parabòlica” per a augmentar la densitat de línies prop de la línia superior, però és podria provar una altre funció que donés un resultat similar, a veure quin efecte té.\nUn cop tinc la y1, aleshores puc calcular l’escalat horitzontal. En aquest cas es tracta d’una escalat lineal.\nA partir de y1 es calcula el punt x2 fent servir l’equació de la recta que passa per (0,239) i (c=120, e=40).\nPer simetria horitzontal es calcula x3.\nEl punt x1 es calcula considerant el mapeig lineal entre (0, 319) i (x2, x3)\n9 Optimització i línies en blanc\nEl mapeig és el mateix per a tots els frames. Aleshores, en comptes de recalcular el mapeig per a cada frame, es pot calcular un cop al començament i mantenir-lo en un array.\nUn array, en principi, de 320×240. Però el cas és que el creixement en y1 de la funció de mapeig entre els punts d’un frame (x0,y0) i els punts del trapezi (x1, y1) fa que per a increments d’1 píxel en la variació de y0 el trapezi tingui línies buides a la seva part inferior, o sigui, y1 té “forats”. La solució és fer que els increments en y0 siguin més petits que un píxel, per a que y1 no tingui forats. Fent algunes proves, he vist que amb increments de y0 de 0.5 ja n’hi ha prou per a que la funció de transformació no deixi línies buides.\nAl final, doncs, el precàlcul de la transformació es pot fer amb el següent codi:\n# create frame transform master\nnum_steps = 2.0\nframe_transform = [["1" for j in xrange(0,int(num_steps))] for i in range(0, w * h_frame)]\nfor y in xrange(0, h_frame):\nfor x in xrange(0, w):\nfor inc_y in xrange(0, int(num_steps)):\nframe_transform[x + y * w][inc_y] = transform(x, y + inc_y * (1 / num_steps) )\n10 Generació dels frames processats (i afegir el color)\nLa generació dels frames processats és directa: per a cada frame…\nfilename_processed_frame = filename_processed_pattern % frame_count\n# read and transform frame\nwith open(frames_folder + filename_frame, "r") as fr:\n… aplico la transformació,tenint en compte que els increments de y0 seran fraccionaris. Per simplificar, en comptes de generar directament el frame transformat faig servir un array de 320×240 com a pas intermig…\n# initialize black frame\nframe_bits = ["1" for i in xrange(0, w * h_frame)]\n# parabolic. trick for filling gaps\n(xt, yt) = frame_transform[x + y * w][inc_y]\nif int(xt) < w and int(yt)< h_frame:\nframe_bits[int(xt) + int(yt) * w] = bit\nFinalment, escric el frame transformat. Aprofito aquest últim pas per afegir el color ja que durant tot el procés he considerat la imatge només en blanc i negre.\nSimplement, genero el frame transformat amb el format PPM\n10.1 Format PPM\nDe la viquipèdia, un exemple de PPM.\n# write transformed frame\nblack = " 0 0 0"\nyellow = " 255 255 0"\nprint "[Processed Frame %0#5d]" % frame_count\nwith open(processed_frames_folder + filename_processed_frame, "w") as fw:\nfw.write("%d %d 255\_n" % frame_size)\nfor bit in frame_bits:\nif bit == "1":\nrgb = yellow\nif (c == w):\nEl resultat de l’execució d’aquest codi és que tindré 560 frames processats a carpeta processed-frames\n11 generació del video mp4\nArribats a aquest punt ja podem visualitzar el vídeo fent servir una petita modificació del player1.py que he mostrat abans. Però com que el resultat demanat era un mp4, amb un parell de passos addicionals fent servir convert de imagemagick i ffmpeg obtinc el resultat final.\nLa idea original era fer servir ffmpeg amb els pbm generats en el pas anterior per a obtenir el vídeo, pero en proves he vist que al ffmpeg no sembla agradar-li aquest format de imatge. O sigui que he transformat els pbm a png amb el següent script: pbm-to-png.sh\nfor filename in $(ls -b ./processed-frames)\nconvert ./processed-frames/"$filename" ./png/"$filename".png\nI un cop he obtingut els frame en format png a la carpeta png, finalment, he generat l’mp4 amb create-mp4.sh\nffmpeg -i png/frame_%05d.processed.pbm.png \_\n-pix_fmt yuv420p png/starwars-credits-fx.v1.mp4\nI vet aquí el resultat\n12 Repositori a GitHub\nPodeu trobar el codi ue he fet servir al meu repositori de GitHub\nstsoftlliure\tGeneral, programari lliure, python\tDeixa un comentari 19 Juliol 2016 19 Juliol 2016 12 Minutes\n“Revolution OS”, the movie.\nÉs estiu i és moment de relaxar-se. Avui toca cine: El documental “Revolution OS”.\nVet aquí la ressenya de la pel·lícula que es pot trobar al YouTube:\n“Revolution OS is a 2001 documentary which traces the history of GNU, Linux, and the open source and free software movements.\nIt features several interviews with prominent hackers and entrepreneurs (and hackers-cum-entrepreneurs), including Richard Stallman, Michael Tiemann, Linus Torvalds, Larry Augustin, Eric S. Raymond, Bruce Perens, Frank Hecker and Brian Behlendorf.\nThe film begins in medias res with an IPO, and then sets the historical stage by showing the beginnings of software development back in the day when software was shared on paper tape for the price of the paper itself.\nIt then segues to Bill Gates’s Open Letter to Hobbyists in which he asks Computer Hobbyists to not share, but to buy software. (This letter was written by Gates when Microsoft was still based in Arizona and spelled “Micro-Soft”.)\nRichard Stallman then explains how and why he left the MIT Lab for Artificial Intelligence in order to devote his life to the development of free software, as well as how he started with the GNU project.\nI sense més dil·lació, amb tots vosaltres els gurús i hackers que són a l’origen del Linux, del Programari Lliure (el “Free Software”, amb “free as in freedom”) , del sistema GNU i del Free and Open Source Software (FOSS).\nApaguem els llums. “Revolution OS”, the movie:\nstsoftlliure\tlinux, programari lliure\tDeixa un comentari 7 Juliol 2016 2 Minutes


La creació del SIP pretén formar un grup financer de caixes amb fons propis de 3.900 milions d'euros, volum de negoci de 103.000 milions d'euros, volum d'actius de 73.000 milions d'euros, i 1.703 oficines.\nLa nova societat financera, que tindrà la forma jurídica de banc, es crea amb el propòsit de reforçar la solvència de les entitats i millorar l'accés als mercats de capitals, alhora que consolidarà els comptes de les quatre caixes integrants.\nAquest acord ha de permetre, en un moment de reordenació del sector, que la marca Caixa Penedès continuï vigent i independent en el futur. L'acord és també molt positiu per als clients que trobaran una caixa més forta i més competitiva per satisfer les seves necessitats.\nL'Assemblea General de Caixa Penedès aprova en data 16 de setembre de 2010 la integració de l'entitat en el grup Banc Mare*Nostrum, S.A. amb la consideració de Sistema Institucional de Protecció, integrat per Caixa d'Estalvis del Penedés, Caixa d'Estalvis de Granada, Caixa d'Estalvis de Múrcia i “Sa Nostra” Caixa de Balears.\nEl 31 de gener de 2011 s'aprova la plena integració dins del Grup B.M.N. de les entitats del SIP. Després de l'aportació al banc de tota l'activitat financera, la Caixa continua mantenint la personalitat jurídica, així com els seus òrgans de govern i les activitats en matèria d'Obra-Benèfic Social.\nL'1 de juny de 2011. es nomena nou President a Ricard Pagés i Font, i es designa nou Director General a Joan Caellas Fernández, que posteriorment és cessat pel Consell del 3 d'agost de 2011, que també acorda designar nou Director General a Manuel Troyano i Molina, fins llavors Director General Adjunt.\nEl 24 de novembre de 2011 el Consell d'Administració de Caixa Penedès accepta la dimissió del President, Ricard Pagès, i la del Director General, Manuel Troyano, després d'haver-se publicat en els mitjans de comunicació l'existència de un pla de pensions desproporcionat, i decideix que el Vicepresident primer de l'Entitat, Albert Vancells i Noguer, assumeixi de manera provisional la Presidència del Consell d'Administració, fins a la convocatòria d’una pròxima Assemblea General.i es nomena a Ricard Banquells com a nou director general.\nEl 24 de maig de 2012 el Consell d’Administració de Caixa Penedès designa l’advocat vilafranquí Martí Solé i Bordes com a nou president de l’entitat.\nEl Juliol de 2013 Caixa Penedès formalitza la constitució de la Fundació Especial Pinnae, en el marc de transformació de les antigues caixes en fundacions. La Fundació, com a hereva de obra social de Caixa Penedès, s'hauria de nodrir dels dividends generats per la participació de l'antiga caixa en el Banc Mare Nostrum (BMN). Tanmateix, la conjuntura bancària i l'entrada del FROB a BMN, que ha diluït la participació de l'antiga Caixa Penedès del 28% al 5%, fan preveure que la Fundació haurà de generar recursos propis per l'obra social, ha informat la Fundació en un comunicat. Alhora, també es preveu –dins del pla d'actuacions de la nova Fundació– realitzar la fusió amb la actual Fundació Privada Caixa Penedès.\nEl 29 de maig de 2014 hi ha sentència condemnatòria per als exdirectius de Caixa Penedès. SENTÈNCIA Pagès és condemnat a dos anys de presó i Caelles, Troyano i Abella a un. Els inculpats ja han tornat les quantitats que es van adjudicar de manera fraudulenta, han reconegut la seva culpabilitat i així podran evitar l’ingrés a presó.\nPossiblement a les caixes es van cometre errors que han ocasionat manca de liquiditat i de capitalització. En el procés de desregulació que va permetre l'expansió geogràfica a tot el l'Estat, es van anar obrint moltes oficines, sovint només per créixer i sense tenir massa en compte l’impacta sobre el compte de resultats, i a la vegada es va anar diluint la identificació amb el territori d'origen, que era un gran avantatge competitiu. Amb la llibertat d'utilització dels recursos administrats es van emprendre algunes iniciatives com ara els préstecs a promotors immobiliaris especuladors, i la participació en empreses de renom sense valorar bé les conseqüències sobre el coeficient de garantia, que sempre era a prop del límit mínim acceptable.\nQuan la Caixa de Castella-la Manxa va haver de ser intervinguda, el supervisor va condicionar les ajudes financeres a l'adopció de mesures que minimitzen la dependència de les autoritats autonòmiques. Possiblement, de les deu caixes que hi havia a Catalunya abans del tsunami, més d'una hagués pogut sobreviure amb un ajut institucional no més gran al que ara rebrà a canvi d'haver canviat la seva personalitat. Però plorar, ara ja no serveix de res.\nEl 30 de setembre, 2011 el Banc d'Espanya presentava el balanç del procés de recapitalització del sistema financer previst en el decret Llei 2/2011, que obliga a totes les entitats de la banca espanyola a tenir un nivell de capital principal de com a mínim el 8% del riscos ponderats d'actius (10% en el cas d'absència d'inversors privats amb un 20% del capital o dels drets de vot i de tenir un percentatge de finançament majorista superior al 20% del total).\nLes caixes d'estalvis com a entitats de crèdit han desaparegut a Espanya. Es pot dir que en 2007 van començar a morir d'èxit, davant el suport i embranzida dels governs autònoms. La hiperconcentració de crèdits en la promoció immobiliària i l'alimentació d'aquests últims mitjançant l'apel•lació als mercats de capitals van ser la mare dels problemes d'ara, visibles en l'elevada morositat dels préstecs (hi va haver excés d'oferta immobiliària) i en l'intens endeutament als mercats de capitals, endeutament privat que amb la crisi s'està ara convertint en endeutament públic.\nLa crisi bancària ha suposat fins ara, la intervenció de quatre entitats (CCM, CajaSur, Caixa d'Estalvis del Mediterrani i Banc de València) la participació majoritària de l'Estat a Catalunya Caixa, Unnim, NCG Banc i Bankia. El Juny de 2012 Espanya es veu oblidada a sol•licitar a la U.E. una ajuda per import de 100.000 milions de euros...\nBreve historia de las cajas de ahorro (Manel Fontdevila desde el Diario Público).


Operació o Cirurgia refractiva amb làser | Centre d'oftalmologia Barraquer\nQuè és la cirurgia refractiva corneal amb làser?\nParlem de cirurgia refractiva corneal amb làser per referir-nos al conjunt de tècniques quirúrgiques que fan servir el làser per modificar la curvatura de la còrnia i corregir els defectes refractius de l'ull (miopia, hipermetropia i astigmatisme) i així eliminar, o si més no reduir, la dependència de les ulleres i/o lents de contacte.\nLa cirurgia refractiva amb làser, per la seva fiabilitat i seguretat, és el mètode més emprat per a la correcció dels defectes refractius lleus i moderats.\nL'astigmatisme es caracteritza perquè l'ull no és capaç de formar una imatge nítida a partir d'un objecte a causa que la potència del sistema òptic varia entre els meridians de major i menor potència.\nEn la hipermetropia els objectes llunyans són enfocats per darrere de la retina, fet que causa que els objectes pròxims es vegin borrosos.\nLa miopia és una alteració de la refracció en la qual els objectes llunyans s'enfoquen per davant de la retina i no per sobre, fet que produeix una visió llunyana borrosa.\nEm puc operar?\nEn una primera visita, l'oftalmòleg avaluarà la vostra graduació actual i l'estat de salut ocular i realitzarà un examen ocular complet. Depenent dels resultats, es determinarà el tipus d'intervenció més aconsellable en cada cas.\nBarraquer disposa de sales d'operacions i sales làser equipades amb l'última tecnologia, així com d'un Servei d'Urgències 24 h.\nPar poder-vos operar, heu de complir els següents requisits:\nSer més gran de 18 anys\nNo estar en període de lactància\nTenir una graduació estable\nNo patir malalties oculars que contraindiquin la intervenció\nNo prendre medicaments que interfereixin en una cicatrització correcta\nNo haver-hi contraindicacions després de fer els exàmens preoperatoris\nTècniques quirúrgiques (PRK, LASIK, SMILE)\nEl làser es pot aplicar directament a l'epiteli corneal. Respecta en gran manera l'arquitectura i la fisiologia de la còrnia perquè actua de forma superficial.\nÉs un procediment ràpid que es realitza en un sol temps.\nProdueix dolor durant alguns dies i la recuperació visual és lenta.\nEstà indicada en pacients amb còrnies primes i també en aquells que per la seva professió o per aficions puguin rebre impactes a l'ull.\nPer evitar la ferida a l'epiteli, s'aixeca una capa prima (flap), s'aplica el làser a l'interior (capa coneguda com a estroma corneal) i es recol·loca la capa un altre cop.\nL'endemà les molèsties són mínimes i la visió és força bona.\nEl tractament es fa en dos temps, amb un interval de pocs minuts, i acaba causant un efecte més profund a la còrnia que pot afectar l'arquitectura i els nervis corneals.\nEs modifica la curvatura corneal tallant una làmina interna que s'extreu per mitjà d'una incisió molt petita.\nEs manté l'epiteli, per la qual cosa el dolor postoperatori és gairebé inexistent.\nEs mantenen les capes superficials intactes i els nervis corneals són afectats en menor grau; el risc d'èctasi i de sequedat és menor.\nEs realitza en un sol temps.\nÉs la més cirurgià-depenent, i la visió es pot recuperar una mica més a poc a poc que en el cas del LASIK.\nÉs important concloure que no hi ha tècniques millors ni pitjors en aquest camp, perquè el més important és concretar quina és la que encaixa més bé en cada pacient. Un diagnòstic adequat és clau.\nAspectes pràctics del procediment\nEn una primera visita, s'avalua la graduació actual i l'estat de salut ocular i es fa un examen per determinar els paràmetres principals de la còrnia.\nDepenent dels resultats, es decidirà el tipus d'intervenció més aconsellable per a cada cas: cirurgia superficial amb làser (PRK), cirurgia amb làser d'extracció de lenticle per mitjà d'una petita incisió (SMILE) i cirurgia intraestromàtica amb làser (LASIK).\nCaldrà suspendre l'ús de lents de contacte pel cap baix 15 dies abans de la intervenció.\nEl dia anterior a la intervenció, es farà un seguit de proves complementàries per confirmar les dades prèvies i determinar els paràmetres idonis del tractament.\nLa cirurgia és ambulatòria, tot i que caldrà romandre algunes hores a la clínica.\nS'apliquen unes gotes d'anestèsia tòpica abans de la intervenció.\nEs pot realitzar cirurgia làser en la infància?\nLa cirurgia refractiva làser es practica generalment a partir dels divuit anys a causa d'un seguit de factors, entre els quals hi ha els següents.\nLa cirurgia necessita un mínim de col·laboració per part del pacient per evitar complicacions intraoperatòries. És una cirurgia que normalment es fa amb anestèsia local, mentre que en un nen caldria fer-ho amb anestèsia general.\nEls defectes refractius, com la miopia, han de ser estables per realitzar la cirurgia. Recordem que l'operació corregeix la miopia, però no n'atura l'evolució, i per tant cal que no hagi augmentat en un període de dos anys, pel cap baix. Això succeeix, en la majoria dels casos, a partir dels divuit anys. Altrament, la miopia podria continuar progressant i, per tant, el nen hauria de tornar a necessitar ulleres.\nPer tot plegat, en general es recomana corregir la miopia i/o hipermetropia amb ulleres o lents de contacte fins que el defecte sigui estable. En algun cas molt seleccionat en què l'infant tingui una diferència de graduació important entre un ull i l'altre, i en què per diferents circumstàncies no es pot seguir un tractament conservador per evitar l'ambliopatia o ull gandul, s'ha intentat el tractament quirúrgic amb un resultat variable.\nPer què el meu oftalmòleg no s’opera si duu ulleres?


El joc simbòlic té una gran importància a l'Educació Infantil.\n−Reproduir, mitjançant el joc simbòlic, escenes quotidianes, reals o de ficció, arribant a crear seqüències de joc ordenades.\n−Cooperar en el joc amb d’altres companys i companyes, assumint un rol simbòlic determinat.\n−Associar descripcions i explicacions de l’adult amb experiències pròpies viscudes anteriorment.\n−Exterioritzar les emocions i sentiments que desperta el joc.\n−Passar-s’ho bé jugant.\n−Tenir iniciativa en el joc.\n−Desenvolupar habilitats motrius complexes: bressolar, donar menjar, escombrar, rentar nines...\n−Conèixer la utilització i les funcions del objectes i materials d’ús habitual.\n−Col·laborar amb el mestre/a i els companys i companyes, en el manteniment de l’ordre i la neteja.\nCada racó ha de durar fins que l'alumnat deixe de tenir interès o quan hi ha un canvi de projecte de treball.\nESTRUCTURA DE CADA RACÓ\n−El racó de joc simbòlic ha de tenir un lloc rellevant a l'aula.\n−El lloc ha d'estar decorat significativament amb elements que el facen el més real possible.\n−Cal (en la mesura del que és possible) tenir elements per poder deixar tancat el racó i poder obrir-lo en els moments que es puga jugar.\nELECCIÓ DEL RACÓ\n- El racó pot tenir un significat relatiu al projecte que s'estiga treballant o bé adequar-se a l'edat de l'alumnat i a determinat moment del curs.\n− Tant si el racó apareix a la classe com si se li dóna l'oportunitat d'elecció a l'alumnat s'ha de fer a nivell col·lectiu un llistat dels elements que han de composar el racó.\nPRESENTACIÓ DEL RACÓ DE JOC SIMBÒLIC\n− En primer lloc s'han de presentar tots els elements del racó per aprendre el seu nom i la seua utilitat.\n−Després el professorat ha de fer una modelització del joc amb alguns alumnes davant la resta de l'alumnat, presentant els rols de cada persona i fent un diàleg estructurat entre les persones que juguen.\n− Per últim es presenten les normes del joc: quantes persones ha de jugar, en quin moment, com s'ha de deixar el racó, on s'han d'apuntar o posar gomet cada vegada que juguen, ...\n− El racó de joc simbòlic ha de tenir interès per l'alumnat, quan l'interès es perd cal llevar el racó.\n−El racó ha de tenir un temps concret per jugar si es vol aconseguir l'objectiu de la representació de rols i la interrelació entre els i les alumnes en un determinat joc.\nDIFERENTS RACONS DE JOC SIMBÒLIC\n− EL SALÓ D'ESTAR.\n−L'HBITACIÓ DE DORMIR.\n− EL BANY.\n−HABITACIÓ DE NINES.\n−CASA DE NINES.\n−TEATRE DE TITELLES.\n−TALLER DE FERRAMENTES.\n−QUALSEVOL RACÓ REFERENT A UN PROJECTE: DINOSAURES, EL MAR, LA SELVA, LA GRANJA,...


Disseny integral de terrassa a àtic de Barcelona | Projectes de terrasses\nDisseny integral de terrassa a àtic de Barcelona\nDisseny integral de terrassa a àtic de BarcelonaEsverd2018-05-12T17:02:48+02:00\nEls objectius en aquest projecte de disseny integral de terrassa a àtic eren:\nDissimular i integrar unes claraboies existents.\nDisposar d’un ampli espai exterior, per a un gran nombre de persones, amb zones diferenciades.\nPer aconseguir aquests objectius es van realitzar els següents treballs:\nEs van cobrir les claraboies convertint-les en bancs de fusta i magatzematge inclòs.\nEs van crear zones diferenciades d’oci, chill-out i menjador. La zona destinada al menjador es va delimitar amb una tarima de fusta, la resta de la terrassa té una superfície amb gespa artificial.\nPer a la vegetació es van escollir una selecció de testos combinant resines i ceràmiques jugant amb les textures i el color.\nDesitja obtenir un disseny integral de terrassa per al seu àtic? Contacti amb Ésverd!


CONTRASTOS INESPERATS EN L'ESPECTACLE DE DANSA COLLAGE. VEU Revista cultural de la Universitat d'Alacant\nCONTRASTOS INESPERATS EN L'ESPECTACLE DE DANSA COLLAGE\nEl dimecres 14 de març, a les 20.15 h, la companyia de ball Chircovskii Dance Project presentarà, al paranimf de la Universitat d’Alacant, l'espectacle Collage. "L'obra ―segons explica el director Boris Chircovskii― és molt divertida, amb llenguatges molt distints i bastant provocativa". La idea de què parteix el muntatge reflecteix el significat del títol. "Un collage són fragments de diverses coreografies, encara que hi ha un fil conductor, una actriu que introdueix una pista sobre el que el públic veurà a continuació", explica Chircovskii.\nAquesta obra, que té "molts tocs humorístics", expressa temes com "el voler i no poder, la curta vida dels ballarins sobre els escenaris i moltes coses de la vida d'un creador". Aquesta abstracció que suposa Collage és per al ballarí i coreògraf "un procés de combinació consistent a introduir en una obra elements preexistents heterogenis, que creen contrastos inesperats".\nEn Collage s'ha emprat la música d'artistes com John Cage, Mum i Schubert i hi han participat els ballarins Noelia Vicente, Cristina Martínez, Inmaculada Barceló, Inmaculada Manresa, María Arques, i els actors Encarnación García i José María Marrades.


Montse Casalprim | Fundació Emys Montse Casalprim – Fundació Emys\nAll posts by Montse Casalprim\n18 setembre, 2018 Montse Casalprim\nXerrada sobre el projectes que inclourà tast de l'oli elaborat per l'Associació TRENCA amb els diferents formats d'envasament.\nRegeneració del sòl i control de malalties edàfiques a partir de l’aplicació de compost ric en carboni\nSessió encaminada a entendre una metodologia de regeneració dels sòls agrícoles a partir del cas de l'Hort de Can Moragues, que és subjecte a un projecte de seguiment científic des de fa 1,5 anys.\nJornada Com fer més eficient i rentable una explotació hortícola ecològica\nTaller de detecció de ratpenats\nXerrada-taller sobre la biologia i comportament dels ratpenats, que també farà incís sobre la seva gran utilitat com a eina de control biològic de plagues en cultius agrícoles.\nXERRADA – PRESENTACIÓ SOM MOBILITAT\n11 juliol, 2014 Montse Casalprim\nVine a conèixer aquesta innovadora iniciativa per impulsar una mobilitat més sostenible i intel·ligent.\nEstat: Obert a tothom. No cal inscripció\nagricultura ecològica-energies renovables-xerrades\nVisita a Can Moragues\nVine a conèixer l’Espai Can Moragues, el lloc on la Fundació Emys desenvolupa la seva tasca ambiental i social!\nData: Propera visita 06/10/2018 (cada primer dissabte de mes)\nConcert de Susannes\n5 juliol, 2014 Montse Casalprim\nSusannes canta sobre sobirania alimentària i agroecologia amb la dolçor i reivindicació del contacte amb la Terra.\nEstat: Obert a tothom\nELS PRODUCTES DE L’HORT SEGONS LA TEMPORADA I LES SEVES APORTACIONS NUTRICIONALS\n4 juliol, 2014 Montse Casalprim\nCada estació de l'any està lligada amb l'entorn natural i amb les necessitats que tenim nosaltres en cada moment.\n21 juny, 2014 Montse Casalprim


1 de cada 3 infants al món diuen haver patit ciberassetjament\nMés d’un terç dels joves en 30 països afirmen que els han fet 'bullying' a les xarxes\nFamília, faig ‘ciberbullying’ GETTY\nUn de cada tres joves en 30 països diuen haver sigut víctimes d’assetjament a la xarxa, i un de cada cinc asseguren haver faltat a l’escola a causa de les situacions de ciberassetjament i violència, en una enquesta publicada per l'Unicef i el representant especial del Secretari General de les Nacions Unides sobre violència contra la infància.\nOferint els seus testimonis de forma anònima a través de l’eina de participació juvenil U-Report, gairebé tres quartes parts dels joves també van dir que les xarxes socials, com Facebook, Instagram, Snapchat i Twitter, són un entorn comú per al ciberassetjament.\n“Les aules connectades fan que l’escola no s’acabi un cop l’estudiant surt de classe, i malauradament tampoc s’acaba l’assetjament escolar –assegura la directora executiva de l’Unicef, Henrietta Fore–. Millorar l’experiència educativa dels joves significa tenir en compte l’entorn que troben tant al ciberespai com fora d’aquest”.\nA través de l’enquesta, i mitjançant SMS i tecnologia de missatgeria instantània, es va preguntar als joves una sèrie de qüestions relacionades amb les seves experiències d’assetjament i violència a internet, on es produeix amb més freqüència i qui creuen que és el responsable d’aturar-ho. “Un dels missatges clau que es desprèn de forma clara de les seves opinions és la necessitat de participació i associació d’infants i joves: quan se’ls va preguntar qui haurien de ser els responsables d’acabar amb el ciberassetjament, les opinions es van dividir en parts iguals entre governs, proveïdors de serveis d’internet (sector privat) i els mateixos joves”, assegura Najat Maalla Mjid, representant especial del secretari general de les Nacions Unides sobre la violència contra la infància. “Estem junts, en això, i hem de compartir la responsabilitat amb la societat”.\nHan participat en l’enquesta més de 170.000 U-Reporters d’entre 13 i 24 anys d’Albània, Bangladesh, Belize, Bolívia, el Brasil, Burkina Faso, la Costa d'Ivori, l'Equador, França, Gàmbia, Ghana, l'Índia, Indonèsia, l'Iraq, Jamaica, Kosovo, Libèria, Malawi, Malàisia, Mali, Moldàvia, Montenegro, Myanmar, Nigèria, Romania, Sierra Leone, Trinitat i Tobago, Ucraïna, el Vietnam i Zimbàbue.\nEls resultats de l’enquesta desafien la creença que el ciberassetjament entre els companys i companyes de classe és un problema vinculat a la capacitat econòmica alta. Per exemple, el 34% dels enquestats a l’Àfrica subsahariana han assegurat haver patit ciberassetjament. Al voltant del 39% van dir que coneixien l’existència de grups privats a internet dins de la comunitat escolar on els infants comparteixen informació sobre els seus companys i companyes amb el propòsit d’intimidar.\nMesures contra l'assetjament\nPer posar fi a l’assetjament i la violència cibernètica en l’entorn escolar, l'Unicef i els seus aliats estan demanant a tots els sectors que prenguin mesures urgents en les següents àrees:\nImplementació de polítiques per protegir els infants i joves de l’assetjament cibernètic i la intimidació.\nEstabliment i equipament de línies d’ajuda nacionals per donar suport a infants i joves.\nAvançament de les normes i pràctiques ètiques dels proveïdors de xarxes socials específicament pel que fa a la recopilació, la informació i la gestió de dades.\nRecopilació de proves millors i desglossades sobre el comportament al ciberespai d’infants i joves per generar polítiques i oferir-los orientació.\nCapacitació per a mestres i pares i mares per prevenir i respondre a l’assetjament cibernètic i l’assetjament escolar, particularment per a grups vulnerables.\nCom a part de la campanya de l’Unicef per frenar la violència en l’entorn escolar, infants i joves de tot el món van redactar el manifest juvenil #ENDviolence el 2018, en què feien una crida a governs, professorat, pares i mares i als mateixos alumnes per ajudar a posar fi a la violència i garantir que els estudiants se sentin segurs en l’entorn escolar, incloent l’espai cibernètic. “A tot el món, els joves, tant en països d’ingressos alts com baixos, ens diuen que estan sent intimidats a internet, que això està afectant la seva educació i que volen que s’acabi –explica Fore–. Al commemorar el 30è aniversari de la Convenció sobre els Drets de l’Infant, hem d’assegurar-nos que els drets dels nens i nenes són a l’avantguarda de les polítiques i la protecció digital”.\nQuè pensen els infants?\nU-Report és una eina gratuïta de missatgeria social que permet a qualsevol persona de qualsevol part del món parlar sobre els temes que li interessen. L'Unicef i els seus aliats van desenvolupar la plataforma per fomentar la participació infantil i conèixer els pensaments i opinions d’infants i joves sobre temes clau per a ells. U-Report fomenta el desenvolupament liderat pels ciutadans, facilita les respostes a emergències humanitàries i amplifica les veus locals a nivell mundial per crear un canvi positiu. Els adolescents i els joves poden unir-se a la plataforma per SMS o a les xarxes socials (Facebook, WhatsApp o Viber), la qual cosa els permet respondre les enquestes, informar sobre les seves inquietud, donar suport als drets dels infants i treballar per millorar les seves comunitats. Actualment hi ha més de 7 milions de U-Reporters presents en més de 60 països. Aquesta enquesta ha estat possible gràcies als milers d’infants i joves de tot el món que participen activament amb l'Unicef com a U-Reporters. L’enquesta es va fer al juny i va ser resposta per més de 170.000 joves de 30 països.\nSi ens fixem en dades més pròximes, el 6,1% dels alumnes d’ESO i batxillerat afirmen haver\npatit un cas de 'bullying' o 'ciberbullying' l'últim curs. Si baixem al detall, un 4,8% dels entrevistats afirmen que han estat víctimes del 'bullying', un percentatge que es redueix a l'1,3% quan parlem de 'ciberbullying'.\nAquestes són algunes de les dades que posa de relleu el 1er Baròmetre B-resol sobre conflictes en l’entorn educatiu, elaborat a partir de més de 2.000 enquestes a alumnes d’ESO i batxillerat que disposen en els seus centres de la solució tecnològica d’alerta i gestió de conflictes B-resol. Segons Josep Fígols, cofundador i CEO de B-resol, “aquests percentatges equivalen a dir que 1 alumne per classe creu haver patit 'bullying' l'últim curs, i 1 per cada 4 classes, 'ciberbullying'. Tot i així, cal dir que aquestes xifres són molt esperançadores, ja que representen una disminució de més del 80% dels casos d’assetjament respecte a enquestes dutes a terme anteriorment en centres on no disposaven de B-resol. Però hem de perseverar”.\nAssetjament a tan sols un clic\nEl baròmetre no va preguntar només per l’últim curs escolar, sinó per tota l’etapa escolar. En aquest cas, el percentatge d’afectats augmenta notablement: 1 de cada 5 alumnes d’ESO i batxillerat afirmen haver patit un cas de 'bullying' o 'ciberbullying' al llarg de la seva vida. Concretament, un 16,9% afirmen haver patit 'bullying', i un 2,4%, 'ciberbullying'.\nUn de cada 5 alumnes han patit 'bullying' o 'ciberbullying' al llarg de la seva vida\nUn element molt positiu és que el nivell de coneixement per part dels adolescents sobre aquestes dues qüestions és molt alt, ja que el 97,2% afirmen saber què és el 'bullying', mentre que un 89% coneixen el 'ciberbullying'. Aquestes dades demostren que els centres estan duent a terme tasques de divulgació i prevenció, i que els joves en són conscients.\nescola Bullying tecnologia


Compromiso y Cultura: Ramón Segura, de la glòria a l’infern\n“A mitja tarda, va baixar el sergent fins al peu de l’escala, deixant dalt dos guàrdies. En un paper va llegir cinc noms, cadascun amb els seus dos cognoms: don Gregorio, Joaquim, Segura, Cabrera i Victorio eren al centre de la sala i els va fer pujar. Joaquim, que anava en samarreta, li va dir que anava a buscar la seua americana. ‘On vas, no la trobaràs a faltar’ —va contestar el sergent—”.\nL’estremidor relat que fa Ildefonso Manuel Gil en el seu llibre “Concert al capvespre” explica de forma freda i precisa el moment en què Ramón Segura, president de la Diputació Provincial de Terol, és apartat dels seus companys de reclusió en els soterranis del Seminari de Terol per desaparèixer per sempre, juntament amb un grup de republicans detinguts per les forces revoltades que es van fer amb el control de la ciutat des de l’inici de la contesa. L’acompanyaven en la seua baixada als inferns, entre d’altres, el diputat Gregorio Vilatela, probablement el polític republicà més prestigiós de la província.\nSegura es va implicar a fons en la política local i provincial, inicialment a les files de el Partit Radical Socialista i, posteriorment, a Izquierda Republicana, liderat per Manuel Azaña. Va ser elegit alcalde el 1931 i president de la Diputació Provincial de Terol aquell mateix any.\nLa seua sortida del Seminari a punta de pistola és l’última notícia que es té de Segura, que havia nascut a Vall-de-roures 42 anys abans, i que, després de tres estades temporals a Nova York entre 1911 i 1922 es va convertir en un destacat dirigent republicà d’esquerres a la província.\nLes notícies que es tenen de la mort del president de la Diputació són confuses, imprecises i en ocasions contradictòries. No hi ha dubte que va morir a mans dels franquistes dins l’onada de detencions i ‘saques’ que tan vivament descriu Ildefonso Manuel Gil —ell, també detingut al Seminari pel seu republicanisme, va poder salvar la pell—.\nL’historiador Serafín Aldecoa explica que Ramón Segura va ser executat a Saragossa, probablement prop del cementiri de Torrero, lloc habitual d’execucions durant la repressió exercida pels rebels. Però Maribel Segurana, neboda-néta del polític, afirma que, per la confidència d’un dirigent dretà de Vall-de-roures, sap que Ramón Segura va ser torturat cruelment i assassinat a la plaça de bous de Saragossa. Res està documentat sobre aquest episodi de la guerra bruta de la rereguarda franquista a Aragó.\nAcabava així, tràgicament, la brillant trajectòria política de Ramón Segura, nascut en el si d’una família benestant de Vall-de-roures de profundes conviccions progressistes. El seu pare era advocat i el seu iaio patern va ser oficial en les files de l’exèrcit liberal que va combatre als carlins. Segura va partir a Nova York àvid de coneixements, d’experiències i de formació. En les tres ocasions en que va creuar l’Atlàntic el va acompanyar el seu germà Bernardo. El nét i homònim de Bernardo Segura, Bernardo Granja, afirma que els dos germans eren inseparables, com carn i ungla. Compartien el mateix afany d’aventura i coneixement i també una ideologia progressista que, probablement, va eixir reforçada de les estades nord-americanes.\nVan treballar com comptables en prestigiosos establiments hotelers de la Gran Poma, en aquella època un potent focus d’atracció per a l’emigració de Terol, com ha investigat a fons l’historiador Raúl Ibáñez. Els estalvis que Ramón Segura va reunir en la seua estada nord-americana li van servir per muntar, de retorn a Vall-de-roures, un cinema en un edifici dels afores del casc antic on més avant estaria la coneguda com a ‘Cotxera de Manganell’.\nSegura es va implicar a fons en la política local i provincial, inicialment a les files del Partir Radical Socialista i, posteriorment, a Izquierda Republicana, liderat per Manuel Azaña. Va ser elegit alcalde el 1931 i president de la Diputació Provincial de Terol aquell mateix any.\nLa victòria del Partit Radical a les eleccions a Corts de novembre de 1933 l’aparta de la presidència i pocs mesos després és detingut per la possessió de dues pistoles sense llicència. La Guàrdia Civil registra el domicili de Vall-de- roures i el deté dins d’una operació policial amb tints de vendetta política.\nL’assumpte, que dona lloc a un escandalós procediment judicial, queda en no res, però ha deixat patents les enemistats aferrissades que Segura desperta i que, tres anys després, s’intensificaran tràgicament.\nLa victòria del Front Popular al febrer de 1936 torna Ramón Segura a la presidència de la Diputació, però la revolta franquista, liderada a Terol pel comandant Virgilio Aguado, comporta la seua immediata detenció i tancament amb altres destacats líders republicans i sindicals en els lúgubres soterranis del Seminari Conciliar. Va eixir de la improvisada presó unes setmanes després per desaparèixer per sempre.\nEl seu fill, Joaquim Segura, a l’acabar la guerra va emigrar als Estats Units —on havia nascut durant una estada dels seus pares— fugint de l’Espanya franquista. Va tornar en repetides ocasions a Vall-de-roures i va visitar Terol a la recerca d’informació sobre el destí del seu pare, sense resultat. Va morir al juliol de 2015 sense haver pogut aclarir el gran enigma de la seua vida: on va morir el seu progenitor, qui va ser responsable de la seua execució o on reposen les seues despulles.\nPerò el règim franquista no es va acontentar amb l’execució extrajudicial del polític republicà. Deu anys després de fer-lo desaparèixer del Seminari, va ser condemnat a pagar una multa de 12.000 pessetes per “responsa-bilitats polítiques” en haver estat president de la Diputació de Terol i candidat a Corts per Izquierda Republicana. En un gir grotesc, un reial decret del dictador Francisco Franco de juliol de 1957 comporta l’indult d’aquesta sanció. Un gest de magnanimitat aplicat pel mateix govern que l’havia assassinat vint anys abans.■


El govern del Nepal es reuneix a l'Everest per reivindicar més consciència contra l'escalfament global del planeta\nLa muntanya més alta del món, l'Everest, s'ha convertit en l'escenari del Consell de Ministres del govern del Nepal. El primer ministre nepalès, Madhav Kumar, ha decidit organitzar aquesta peculiar expedició en ple Himàlaia, per denunciar l'amenaça que representa l'escalfament global del planeta.\n04/12/2009 - 06.14 Actualitzat 04/12/2009 - 09.35\nEn la reunió, organitzada a 5.200 metres d'altitud, hi ha els 23 membres del gabinet del govern i se celebra quan només falten uns dies perquè se celebri a Copenhaguen la conferència internacional sobre el canvi climàtic.\nSegons els científics, les glaceres de l'Himalàia s'estan desfent a un ritme alarmant i formen llacs que amenacen d'inundar els pobles veïns de la regió.\nD'aquesta manera, els ministres del Nepal esperen cridar l'atenció de les autoritats mundials, de la mateixa manera que ho va fer el govern de les illes Maldives, que l'octubre passat també va celebrar una reunió semblant, però en aquella ocasió sota el mar.\nReunió submarina per alertar del canvi climàtic\nConsell de ministres al cim del món


La UIB posa a prova un corredor sanitari segur als hotels de Cala Millor - Fora Vila\nLa UIB posa a prova un corredor sanitari segur als hotels de Cala Millor\nLes millors receptes d’albercocs\nAixí mateix, també hi ha assistit els responsables dels establiments que participaran en aquesta prova pilot, a més de la senyora Margalida Vives, regidora de Turisme de Son Servera i presidenta del Consorci de Turisme de Cala Millor; el senyor Nicolau Bordal, regidor de Turisme de Sant Llorenç des Cardassar; el gerent del Consorci de Turisme de Cala Millor, senyor José Marcial; i el president de l’Associació empresarial de Cala Millor i Sa Coma, senyor Bartomeu Pascual.\nEls usuaris no s’han de descarregar cap aplicació específica, sinó que solament haurien d’obtenir la imatge EQR que emetrien les entitats certificadores de la informació continguda. La informació s’introdueix al formulari d’origen i, com a resultat, es genera la imatge EQR, que quedaria a disposició del ciutadà final, i se li podria facilitar a través del correu electrònic o d’un missatge SMS, si fos necessari.\nLa informació encriptada continguda en la imatge EQR quedaria protegida en tot el procés de transferència. El procés de validació sobre el terreny el faria l’agent autoritzat utilitzant una aplicació lectora autoritzada capaç d’obtenir la informació protegida.\nL’estudi s’allargarà fins al novembre de 2021, amb la col·laboració la Direcció General d’Emergències i Interior, el Consorci de Turisme de Son Servera i Sant Llorenç des Cardassar i l’empresa Biolinea, com a laboratori d’acreditació. Aquesta iniciativa té el suport de l’Euroregió Pirineus Mediterrània, amb la concessió del Fons d’Ajuda COVID-19.\nF.V. 4 juny 2021


Últims programes - Gent de món\nHeu navegat per un mar on no es fa de nit? Heu passejat pel monument més inquietant d'Europa? Doncs avui tindreu l'oportunitat de conèixer algunes de les ciutats més vives i engrescadores del nord d'Europa. Salpant des d'Amsterdam arribarem fins a Sant Petersburg, antiga capital de Rússia, passant per Alemanya, on visitarem Berlín , la ciutat que il·lustra més bé les tragèdies del s. XX. Cordeu-vos el cinturó o, més ben dit, poseu-vos el salvavides, perquè avui navegarem pel Bàltic.\nAvui seguim navegant pel Bàltic, el mar dels víkings, dels submarins atòmics russos i de les plataformes petrolieres... El mar que mulla algunes de les ciutats més boniques d'Europa! En aquest viatge pel Bàltic ja hem visitat Amsterdam, Berlin i Sant Petersburg. Avui toca Tallinn, la capital d'Estònia.\nMediterrani occidental 2\nAvui comencem a Florència, una ciutat que, tot i que no té port, és una de les més visitades pels creueristes de tot el món. Reprenem un viatge que en aquest capítol ens durà per tot Itàlia, de nord a sud. Continuarem per Roma, que per a molts altres, que no són els d'abans, és també la més bonica ; i acabarem a Nàpols, que no és la més maca per a ningú, però potser és la més interessant.\nGent de món - 18/08/2016\nLes illes gregues (Míkonos i Santorí)\nHeu navegat mai pel cràter d'un volcà? Heu caminat pel continent perdut de l'Atlàntida? Heu descobert l'últim paradís creat per l'home? No? Doncs prepareu-vos, perquè avui viatjarem per les illes Cíclades del mar Egeu. Coneixerem Santorí, famosa al món sencer per les casetes blanques espurnejades de cúpules blaves, pels penya-segats imponents d'un inquietant color volcànic i perquè diuen els geòlegs que aquí hi va haver un dels desastres naturals més descomunals que ha viscut la humanitat. I acabarem a Míkonos, l'illa que durant segles va ser un indret pobre i mancat d'aigua, un racó encantador i oblidat del Mediterrani fins que als anys 50 el turisme britànic la va descobrir. Avui té uns 10.000 habitants i és un paradís per a la comunitat gai de tot el món.\nVenècia i mar Adriàtic\nUs heu enfilat mai a una muntanya seguint els passos dels apòstols? Heu contemplat una ciutat flotant mentre es perd en l'horitzó? No? Això és perquè no heu fet mai la travessa dels tres mars: l'Adriàtic, el Jònic i l'Egeu. Un viatge que ens durà des de Venècia fins a Atenes passant per Ravenna i la ciutat de Kotor, a Montenegro. Una ruta pel Mediterrani oriental on trobarem el rastre d'antigues civilitzacions desaparegudes, d'imperis caiguts, de ciutats i edificis universals, de fortaleses inexpugnables i de tombes de poetes immortals. Avui farem un viatge pels tres mars que van veure néixer Europa!\nJamaica i Mèxic\nHeu viscut mai en una ciutat flotant? Heu navegat per les rutes dels pirates més sanguinaris? Heu fet surf en onades d'una alçada d'un vintè pis? Us heu petonejat mai amb un dofí? Heu nedat mai entre ratpenats? No? Doncs prepareu-vos, perquè avui farem tot això i més en el viatge pel mar del Carib que ens portarà a conèixer Jamaica, terra de dones guapes i homes veloços i la costa de Yucatán, a Mèxic, el país dels maies.\nMiami i Haití\nAvui navegarem des de Miami fins a Haití pel mar del Carib a bord de l'Allure of the Seas, un dels creuers més grans del món.\nHeu passejat per la construcció més gran que ha fet mai la humanitat? Heu descansat en un jardí de més de mil anys? Heu menjat calçots a més de 9.000 km de casa? Heu agafat mai una bicitaxi? Si la resposta és sí, segurament és perquè sou un dels membres del grup d'amics de la Conca que protagonitzen el programa d'avui. Si la resposta és no, prepareu-vos per viatjar pel país més poblat, industrial, potent i inquietant del planeta. Un dels països més antics del món, el lloc on tot s'imita, tot es fabrica i tot es ven. La pàtria dels nous rics i la vida accelerada... Cordeu-vos el cinturó, que avui viatgem... a la Xina!\nHeu caminat mai entre gratacels de més de cinc-cents anys? Us heu enfilat a una torre de marbre per gaudir de la ciutat de l'art? Heu contemplat el primer pessebre de la història? Heu entrat alguna vegada a un lloc sant a cops de colze? Si la resposta és que sí i sou de la Verneda, ja podeu posar el vídeo a gravar, però si la resposta és que no, no us mogueu del sofà, perquè tot seguit viatjarem pel país amb més art, més història i més patrimoni del món. Avui visitem Itàlia.\nUs heu passejat pel palau més gran del món? Heu estat mai en una festa de vampirs? Heu perseguit alguna vegada els cargols més ràpids del planeta? Heu contemplat la posta de sol..., des del castell del comte Dràcula? Si la resposta és no, no us bellugueu del sofà perquè en el programa d'aquesta setmana viatjarem per un dels països mes desconeguts i poc visitats d'Europa. El país dels antics romans, del vells comunistes i d'una bona part dels nostres nouvinguts. Un indret sorprenent, tranquil i ordenat que va molt més enllà dels tòpics. Avui visitarem Romania, el país de la por, amb permís de Corea del Nord, esclar!\nHeu caminat mai per les muralles d'un castell de sorra gegant? Heu menjat panellets a l'ombra d'un arbre tan vell com Moisès? Heu vist com es pon el sol sobre la plaça més gran del món? Us heu fotografiat amb els soldats de l'exèrcit més temut del planeta? Si la resposta a totes aquestes preguntes és no, prepareu-vos perquè avui visitem una de les potències de l'eix del mal, un dels països amb més mala premsa del món. Ara teniu l'oportunitat de descobrir algunes veritats sobre un dels estats més temuts i, alhora, desconeguts i sorprenents del món. Avui viatgem a l'Iran!\nHeu pujat fins al cim d'una muntanya de més de 2 mil metres per veure la tomba d'un rei oblidat? Heu estat en una ciutat que està a punt d'enfonsar-se com l'Antàrtida? Heu navegat pels rius del paradís? I el més impressionant de tot, heu canviat de continent viatjant en taxi? No? Doncs avui tindreu l'oportunitat de visitar un dels països on la tradició musulmana i la modernitat estan en harmonia, un dels països emergents més dinàmic, divers i carregat d'història del planeta¿ Avui visitarem... Turquia!!!\nSabíeu que entre el mar Negre i el mar Caspi hi ha una llenca de terra de la mida de Catalunya que té l'orgull de ser un dels països més antics del món? Que només està habitada per 3 milions de persones perquè la gran majoria dels que en són originaris viuen fora del país? Que està en permanent conflicte amb els seus veïns des de fa més de 2.000 anys? Que també té un dels idiomes més antics que es coneixen i que va ser el primer país que va tenir el cristianisme com a religió oficial? No?! Doncs ara tindreu l'oportunitat de viatjar per un país tan remot com apassionant, tan sorprenent com difícil, tan bonic com desconegut... Avui recorrerem Armènia.


Foradada amplia la seva col·lecció de "Land Art" amb el 4t Concurs d'Art Natura "Bel Gatell" - Balaguer Televisió\nSi ens endinsem pels boscos i camps del municipi de Foradada ens podem trobar amb diverses obres com aquestes. Són obres de Land Art o Art Natura, realitzades amb materials naturals com fusta, pedres o ferro que converteixen en un autèntic museu a l’aire lliure aquest municipi de la Noguera. I és que enguany ja s’hi celebra el 4t Concurs d’Art Natura “Bel Gatell” i la col·lecció s’amplia. La majoria dels seus participants són amateurs, empesos a deixar la seva petjada als camps de Foradada per aquesta atractiva proposta que dona un valor afegit a l’entorn ja que algunes d’aquestes obres sembla que observin o guardin els petits pobles de Forada, Montsonís i Rubió.\nEl projecte va més enllà i compta també amb la participació de nens i nenes de diferents escoles de la comarca i els seus voltants creant les seves pròpies obres i aprenent els valors del respecte per la natura.\nL’Ajuntament de Foradada i l’organització del concurs d’Art Natura treballen en la creació de diferents itineraris per poder visitar aquestes manifestacions artístiques marcant rutes en funció de la seva dificultat i durada.\nForadada rebrà aquest diumenge 300 atletes durant el 6è Trail lo Bunker que proposa diversos recorreguts per descobrir les meravelles que amaguen les muntanyes del municipi com aquestes obres de Land Art.


Un xec de sense fons ha estat el detonant de la matança d'Olot - El Gerió Digital\nEls Mossos ho qualifiquen com el crim econòmic més greu de Catalunya\nDimecres, 15 de desembre de 2010 21:10h\nL'autor del tiroteig s'ha confessat davant els agent © ACN\nPere Puig acompanyat pels Mossos d'Esquadra © ACN\n(Última actualització: 21:29h)\nEl presumpte assassí de quatre persones aquest dimecres a Olot portava sense cobrar el seu sou de treballador de la construcció des de maig d'aquest any. El mes de juliol va decidir emprendre accions legals contra la constructora Tubert. Aquesta decisió va esperonar els responsables de l'empresa, que van donar-li els diners que li devien. Des de llavors, però, novament van deixar de pagar-li el sou, escanyats per la crisi econòmica.\nAquest dimarts Pere Puig va intentar cobrar un taló que li van estendre per cobrar els endarreriments. A l'oficina de la CAM d'Olot el subdirector de l'entitat sembla que va comunicar-li que no tenia fons, motiu que impossibilitava el cobrament de cap quantitat en efectiu. El sospitós no ho va acceptar i aquell va ser l'inici d'una discussió que ha acabat aquest matí amb la mort a trets de Francesc Turró i Anna Pujol, treballadors de la caixa.\nSegons s'ha pogut saber, Pere Puig, un solter de 57 anys resident a la Vall d'en Bas, havia estat de baixa per depressió anys enrere. Els veïns el defineixen com una persona 'estranya' i alguns inclús han afirmat que passejava disfressat de 'sheriff' amb placa i pistola falses per les nits.\nLa CAM ho desconeix\nLa Caja Mediterráneo (CAM), per la seva banda, ha explicat que no els consta que Pere Puig tingués 'cap deute' amb la caixa i ni tampoc que intentés cobrar 'un xec sense fons'.\nEl crim econòmic més greu segons els Mossos\nEn els arxius dels Mossos d'Esquadra no consta un altre crim que s'assembli a l'assassinat múltiple que aquest dimecres al matí ha commocionat la capital de la Garrotxa. Cal recordar que Olot ha estat també escenari dels assassinats de Joan Vila, el zelador de La Caritat a qui atribueixen 11 morts d'avis hostatjats a la residència. Precisament aquest centre es troba a només 100 metres de la caixa de la CAM.\nPerò els quatre assassinats perpetrats presumptament per Pere Puig, un paleta solter de 57 anys que podria haver actuat mogut únicament per motius econòmics quan ha assassinat a sang freda quatre persones amb la seva escopeta de caça, és ja un dels crims més greus de la crònica negra catalana i el més greu, que consti als Mossos, dels comesos per un mòbil econòmic.\nS'entrega confessant-se autor 'de quatre morts'\nEl sospitós ha arribat poc abans de les nou del matí a l'oficina de la CAM, situada al centre del nucli urbà de la capital de la Garrotxa. Ha aparcat el seu vehicle tot-terreny, un suzuki blau, sobre la vorera i ha deixat activats els quatre intermitents. A continuació ha entrat dins l'oficina bancària per, presumptament, acabar la matança iniciada al bar 'La cuina de l'Anna'.\nEl vehicle mal estacionat ha cridat l'atenció d'una patrulla de la policial local olotina. De seguida s'han adonat que la matrícula coincidia amb la del sospitós d'haver fugit d'un bar de la Canya després de matar Joan i Àngel Tubert, pare i fill, de 61 i 35 anys, propietaris de la constructora on treballava. Agents i sospitós han coincidit en aquell instant al carrer quan aquest abandonava l'entitat bancària escopeta en mà. Pere Puig s'ha entregat als agents sense oposar resistència i avisant-los que acabava de cometre 'quatre morts'.\nUn testimoni presencial de la detenció de Pere Puig per part de la policia local ha explicat a l'ACN que l'home, en sortir de la seu bancària després de matar Rafael Turró Cabrefiga de 46 anys i Anna Pujol Vergés de 52 anys, semblava 'tranquil i satisfet'. Aquesta persona ha arribat a escoltar com el detingut assegurava mentre s'entregava pacíficament que ell ja havia acabat 'la feina que volia fer'.\nArtur Mas expressa el seu condol\nEl president de CiU, Artur Mas, ha expressat aquest dimecres la seva commoció pels quatre homicidis d'Olot i ha manifestat que la població i tota la comarca de la Garrotxa 'trobaran l'empenta per superar uns moments tan difícils'. Mas s'ha posat en contacte amb l'alcalde d'Olot, Lluís Sacrest, i amb el cap de llista de CiU, Mia Corominas, per tal d'assabentar-se dels fets.


Aquesta unitat, no. | Bloc d'en Jordi Molinera i Poblet\nAquesta unitat, no.\nLes persones estem fetes de valors, i en política de valors n’hi han per a tots els gustos. Darrerament el valor que més titulars de diaris, pamflets i fulles parroquials s’emporta és la solicitada unitat. Aquest procés unitari, com més ho sigui, més car serà per als partits que volem trencar amb l’ordre establert, doncs aquest consens tant gran desvirtua el nostre missatge polític, i a no tan llarg termini ens fa perdre suport social, és a dir, militancia i vots. Allò que ens dona força. Això els nostres enemics prou que ho saben. Tan les posicions que van des de l’autonomisme fins a l’espanyolisme optimista han apres que la millor manera de reduir l’independentisme polític és provocant-li un trencament entre el partit i les bases socials.\nAra, en una situació de crisi economica, és quan des d’Esquerra hauriem de presentar i defensar la nostra proposta. No la pactada de sota taula amb els companys de govern, sinó la que el nostre ideari polític planteja: prendre la independència nacional per assolir la igualtat social. Si la defensa d’aquets valors incomoda a PSC o ICV, i per tant, posa en perill el govern, no ens ha de preocupar, doncs estarem defensant allò què és nostre. Ja haurien de saber els partidaris d’Espanya, que van decidir manar juntament amb els i les independentistes. En canvi, si continuem al govern per defensar unes propostes que no s’adopten al nostre ideari, el que posem en risc és la nostra credibilitat davant dels ciutadans independentistes, per molta feina que fem a les institucions.\nClar que poden haver punts d’unió. Entitats com Òmnium Cultural i Acció Cultural del País Valencià en són una prova, doncs allò que uneix a la gent d’aquestes organitzacions són coses tan plurals i arrelades com la defensa de la nostra llengua. Però en allò que diferencia projectes polítics és on no hi pot haver unió, sinó tot el contrari. Sabem que tenim la raó, que l’espoli fiscal no és cap conte, doncs el que ara fa falta és una classe de polítics independentistes que tinguin posicions fermes, que facin cops a la taula quan calgui i que no els tremoli la veu a l’hora de plantar cara a l’espanyolisme.\nEls procesos unitaris dilueixen els idearis dels grups més contraris de l’ordre establert, i els converteixen en cooparticeps de la perpetuitat d’aquest. És a dir, esdevenim culpables d’allò que denunciem. Per a un independentista hauria de ser impossible coincidir, en temes tan importants com el finançament, amb un federalista, autonomista o regionalista. Doncs cadascú, molt legitimament, té el seu punt de vista diferent. Com deia Joan Fuster, només sóc unitari amb els que combaten al meu costat, i afegeixo jo, amb l’esquerra independentista.\nPD: La foto és d’avui al mati. Militants d’Esquerra i JERPV han penjat l’estelada a la Plaça de l’Ajuntament de València, en motiu de la Diada del 9 d’Octubre.\n« Al primer millor amic. Ser un Estat normal. »\nData : dijous, Octubre 9, 2008\nLluís (18:51:25) :\nMolt bon article, Jordi, ho subscric del principi al final.\nQuim Amoros (21:02:06) :\nJordi, ens la clavaran ben clavada, ens deixaran l’estatutet com sempre t’agrada dir encara més retallat del que estava.\nPotser ja es hora que obrim tots els ulls, ens deixem de collonades i ens unim per defensar el nostre país. De la mà dels vostres socis de govern no anireu enlloc, en tot cas ells us arrossegaran al pedregal.\nSigueu valents, sumeu forces amb nosaltres i lluitem, perquè veritablement pinten bastos Jordi.\ncarmef (21:55:37) :\nUn grup de 20 persones de moment, s’està encadenant a la Plaça Sant Jordi a Montjuïc per evitar l’acte feixista de demà en motiu del 12 d’octubre que tindrà lloc a la mateixa plaça.\nPodeu seguir en directe el què està passant a http://barcelones.esquerra-independentista.org\nDelatar al PSOE, poble a poble. « Bloc d’en Jordi Molinera i Poblet (10:10:27) :\n[…] ha una sentencia fusteriana que m’agrada molt, que anteriorment ja vaig comentar. L’il·lustre suecà deia que ell només era unitari amb aquells que lluitaven al seu costat. […]


The Residences At Mar Menor Golf & Resort Torre Pacheco Espanya - Ofertes d'hotels amb els MILLORS DESCOMPTES EN LÍNIA\nCeiba, s/n, Los Meronos, Torre Pacheco, Espanya, 30700 - Veure al mapa\n"Beautiful location, apartment well equipped and easy mainten..."\nAquests apartaments moderns estan situats al camp de golf Mar Menor, a Múrcia. Hi ha una piscina comunitària i cada apartament disposa de terrassa i rentadora. Per un suplement, els clients poden accedir a les instal·lacions de l'Hotel Intercontinental, situat al costat. Aquestes instal·lacions inclouen un spa, pistes de tennis, un pub anglès i diversos restaurants. Els apartaments de The Residences at Mar Menor Golf & Resort disposen d'aire condicionat i una decoració elegant. A més, tots tenen sala d'estar amb TV i cuina amb fogons elèctrics i microones. The Residences es troba a 15 minuts amb cotxe de les platges de la llacuna del Mar Menor, una destinació ideal per practicar esports aquàtics. L'aeroport de Múrcia es troba a 15 minuts amb cotxe.\nEn efectuar el registre d'entrada cal abonar un dipòsit reemborsable de 50 EUR per als comandaments a distància de la TV i l'aire condicionat. S'ofereix un servei addicional de neteja per a les estades de 7 o més nits que inclou la zona de cuina i els estris de cuina. Alguns mobles poden no coincidir amb els de les fotografies, o poden no ser a l'apartament.\nTots els tipus de viatgers (298) Parelles (69) Viatgers en solitari (9) Famílies amb infants petits (133) Famílies amb infants grans (55) Grups (31)


Un passeig per la natura del front marí de Montjuïc - Mapa Barcelona + Sostenible\nUn passeig dissenyat per Naturalwalks per Montjuïc ple de biodiversitat ens ensenya a través dels seus arbres, pedres, fauna i paisatge on vivim i la història des de la més antiga fins la més actual de la nostra ciutat. Tot caminant sense esforç podrem descobrir on trobem les restes d’un mar tropical ple de petxines, arbres que ens enganyen amb la seva aparença o com podem veure el canvi climàtic en el dia a dia de la natura que ens envolta.\nEn el següent vídeo hi trobareu algunes imatges d'aquest mapatge:\nReconeixent la Barcelona dels monuments universals.\nBuscant els testimonis vius del passat agrícola a la muntanya.\nNaturalwalks per Montjuïc ple de biodiversitat ens ensenya a través dels seus arbres, pedres, fauna i paisatge on vivim i la història des de la més antiga fins la més actual de la nostra ciutat. Tot caminant sense esforç podrem descobrir on trobem les restes d’un mar tropical ple de petxines, arbres que ens enganyen amb la seva aparença o com podem veure el canvi climàtic en el dia a dia de la natura que ens envolta.


Dones Pirineu: de març 2009\nActe del dia 6 de març\nPer tal de commemorar el Dia Internacional de les Dones, el proper dia 6 de març a les onze del matí i a la Sala d’actes del Consell Comarcal de l’Alta Ribagorça (El Pont de Suert), es farà una lectura de textos d’autores feministes “les dones i la política” i uns parlaments institucionals. Després hi haurà un refrigeri.\nPublicat per Associació Dones Vall de Boí a 15:28 2 comentaris\nA Sort estem preparant pel dia 8 una parada als porxos del carrer major, amb 2 llibres per consultar:\n"Pedra de Tartera" de Maria Barbal i\ndels quals haurem fet una resenya i estaran a la venda a les dues llibreries que hi ha.\nTambé posarem diferents menjars per picar i un escrit sobre el perquè el dia 8 és el dia internacional de les dones.\nAquí el teniu, a veure que us sembla.\nPublicat per teresa a 19:13 1 comentaris


Un perfil del seleccionador nacional Koldo Álvarez\nActualitzada 18/06/2018 a les 07:15\nKoldo Álvarez (Vitòria, 1970) experimenta com la vida t’obliga a empassar les dues tasses del caldo que no volies. Ho diu entre l’orgull i la preocupació quan explica com pateix ara que el fill gran li segueix les passes: no sols a l’esport rei, sinó a sobre, com a guardameta. Un any i mig fora de casa, porta el jove. Un any i mig de patiment: “Estic molt orgullós, és clar, però ho visc malament, tenir-lo tan lluny.” Ho explica amb timidesa i superant moltes reserves, confessa, un cop s’adona que ha revelat un detall que considera massa personal, i en una entrevista amb algú que no ha vist en sa vida.\nEl seleccionador nacional, i això no ho diu ell, sinó que està a la vista de tots, viu un moment dolç: justament acaba de complir-se un any de la segona victòria del conjunt en partit oficial (contra Hongria) i els últims resultats que obtenen són, en general, bons. Una recompensa per a qui, diuen els col·laboradors, és un home fidel a les seves idees, un gran treballador i amb el concepte molt clar de cap on s’ha d’anar. Un home, també segons els que glossen el seu caràcter, que gestiona molt bé les situacions desfavorables, que sempre demostra un comportament exemplar i que, com més adversa és la situació, més esperit de superació demostra.\nA Álvarez, en recalar a Andorra per primer cop, fitxat pel Futbol Club Andorra el 1994 no el va intimidar el fred –“ni molt menys, venint de Sibèria-Gasteiz”– sinó la imatge de Caldea. Ves a saber per què, se li va quedar impresa a la memòria. I ni s’imaginava com s’arrelaria al país, ell, que arribava per una temporada. “Però molt content, que consti.” De seguida es va sentir còmode amb el país, amb la gent, “m’hi vaig entendre molt bé”. Una estabilitat fins a cert punt aliena a les previsions de l’esportista professional, “fet a la idea que cada juliol pots tornar a posar tot casa teva al cotxe”.\nJesús Luis Álvarez de Eulate procedeix d’una família “normal, treballadora”, però de les dels vuit cognoms bascos, bromeja. Amb dues germanes grans (una d’elles amb alguns èxits en l’atletisme), recorda també una infantesa de les habituals als setanta, amb la llibertat d’estar tot el dia al carrer, xutant la pilota o amunt i avall en bicicleta. Menys corrent va haver de ser, és clar, l’etapa posterior, amb les exigències del calendari que marca la competició i l’entrenament de debò. “Cada quinze dies marxaves a recórrer el país i deixaves moltes coses de banda, és clar.” Però “amb molta il·lusió”.\nLa seva carrera esportiva va passar per l’Atlètic de Madrid, a les categories inferiors; el Club Deportivo Toledo i la Unión Deportiva Salamanca, abans de trepitjar el Principat. Els pitjors moments per a un espor-tista, assegura, són sempre les lesions. “Però de macos n’he tingut moltíssims. Una vida molt aprofitada, viscuda”.


PASSION SEGURA - Informació sobre la marca\nMarca PASSION SEGURA a Espanya\nInformació sobre la marca PASSION SEGURA amb el nombre M2022449\nLa marca PASSION SEGURA amb el nombre M2022449 va ser sol·licitada el 09/04/1996. Es tracta d'una marca a Espanya pel que aquest registre no ofereix protecció en la resta de països. La marca PASSION SEGURA amb el nombre M2022449 va ser sol·licitada per FELIPE MAROTO BENITO mitjançant els serveis de Felipe Maroto Benito.\nRenovació de la marca PASSION SEGURA amb el nombre M2022449\nAltres marques sol·licitades per FELIPE MAROTO BENITO\nÉs possible conèixer totes les marques sol·licitades per FELIPE MAROTO BENITO, entre les quals es troba la marca PASSION SEGURA amb el nombre M2022449. Si es desitgen conèixer més marques sol·licitades per FELIPE MAROTO BENITO clicar aquí.\nÉs possible conèixer totes les marques sol·licitades a través de FELIPE MAROTO BENITO entre les quals es troba la marca PASSION SEGURA amb el nombre M2022449. Si es desitgen conèixer més marques sol·licitades a través de FELIPE MAROTO BENITO clicar aquí.\nÉs possible conèixer totes les marques publicades a Espanya entre les quals es troba la marca PASSION SEGURA. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.


Google Scholar Metrics (2016) | Blog de l'Observatori de la Recerca (OR-IEC)\nDos informes sobre l’estat de la innovació europea (2016) »\n« Convocatòria: Premis Nacionals de Recerca (PNR 2016)\nGoogle Scholar Metrics (2016)\nPublicat 18 juliol 2016 | Per Observatori de la Recerca (OR-IEC)\nGoogle ha fet pública la versió 2016 de Google Scholar Metrics, un rànquing de revistes científiques que també permet consultar la visibilitat i influència de les publicacions més recents. Així, Google Scholar Metrics facilita un llistat de les principals publicacions científiques en 12 idiomes ordenades segons 2 indicadors bibliomètrics.\nEl primer indicador bibliomètric és l’Índex H5 que consisteix en l’Índex H dels articles publicats els 5 darrers anys a la revista (2011-2015). El segon indicador, Mitjà H5, correspon a la publicació i es tracta de la mitjana de citacions dels articles inclosos al primer indicador. Per veure els articles més citats d’una revista, només cal fer clic a sobre del primer indicador.\nLes dades bibliomètriques es generen a partir de les citacions de tots els articles indexats a Google Scholar (fins al juny del 2016). Aquest motor de cerca acadèmic indexa els articles que compleixen els criteris d’inclusió, a més de comunicació a congressos seleccionats (per exemple, en informàtica o enginyeria elèctrica) i edicions preliminars (preprints) dipositades a ArXiv o National Bureau of Economic Research (NBER).\nAra bé, és important remarcar algunes limitacions de Google Scholar Metrics. Un dels principals entrebancs és que només les revistes en anglès tenen la informació desagregada en 8 categories temàtiques i més de 300 disciplines. Així, les dades de les revistes en les altres llengües es limiten a les 100 publicacions principals. Google també adverteix que els recomptes de dades i de citacions són estimatius i que un programa informàtic els determina de manera automàtica.\nA més, Google Scholar Metrics conté moltes publicacions que no consten a les llistes per llengües i/o per categories (per exemple, s’hi poden buscar les revistes en llengua catalana). S’hi exclouen les publicacions amb menys de 100 articles o que no han rebut cap citació (2011-2015).\nPer a més informació, podeu consultar Google Scholar Metrics, així com altres entrades sobre bibliometria publicades a aquest blog.\nPublicat dins de Fonts d'informació, Publicacions | Etiquetat com a Bibliometria, Google Scholar, PRC, Producció científica, Revistes


Blog d’Administració Oberta – Consorci AOC\nBlog d’Administració Oberta\nL’AOC us convida a consultar i subscriure-us al Blog d’Administració Oberta, un espai d’informació sobre administració digital que compta amb diferents categories.\nL’objectiu principal d’aquesta iniciativa és crear un espai on els usuaris dels serveis professionals relacionats en la matèria puguin trobar-se i intercanviar informació, idees, projectes, etc.\nAl Blog d’Administració Oberta hi trobareu notícies sobre l’activitat, les novetats, l’agenda de jornades i actes d’interès i altres aspectes rellevants dels diferents serveis de l’AOC i de l’administració digital.\nEl Blog d’Administració Oberta recull la informació que apleguen les següents categories:\nDigitalització de la gestió interna: Digitalització de la gestió interna\nAdministració oberta: Espai que recull informació genèrica sobre administració electrònica.\nContractació electrònica: Ús, beneficis i avantatges de la contractació electrònica.\nEntitats de registre idCAT i T-CAT: Certificats digitals i Entitats de Registre idCAT i T-CAT.\nInteroperabilitat: Informació sobre les dades i documents electrònics que es posen a disposició de les administracions.\nNotificació electrònica: Notificacions electròniques en general i l'e-NOTUM en particular.\nNovetats jurídiques: Les novetats normatives més significatives sobre administració electrònica.\nGestió documental i preservació digital: La gestió i la preservació de la documentació electrònica i de les signatures electròniques.\nTramitació entre administracions: Informació sobre quins serveis estan disponibles, en quines modalitats, quins són els consums més rellevants, etc.\nTramitació electrònica: La tramitació electrònica en general i el servei e-TRAM en particular.\nCertificació digital: La certificació electrònica.\nDades Obertes i Transparència: Espai dedicat a informació sobre recursos, iniciatives i normativa relatives al concepte de dades obertes, el conjunts de dades produïdes o recopilades per l'administració pública que es posen a disposició de la ciutadania en formats digitals assequibles i reutilitzables, per facilitar el govern obert i la transparència informativa.\nFactura electrònica: La facturació electrònica en general i el servei e-FACT en particular.\nIntegració: Informació sobre canvis, millores i evolutius que puguin afectar a les administracions integrades amb els serveis de l'AOC.\nEstat dels serveis AOC: Canal de comunicació de les incidències que poden afectar al bon funcionament dels sistemes de l'AOC.\nHèstia: Tota la informació sobre el servei Hèstia\nIdentitat i signatura digital: Informació sobre les signatures i certificats digitals, la validesa legal dels diferents tipus d’identitat digital, els nous productes i tendències en signatura digital.\nInnovació: La innovació aplicada a l'administració pública\nRegistre d'entrada i sortida:\nSeguretat de la Informació: Informació sobre la seguretat de les tecnologies de la informació i de les comunicacions.\nSeu i Tauler electrònic: Informació sobre la seu electrònica i tauler electrònic.


Els veïns insten a simplificar tràmits per a activitats i serveis\nActualitzada 03/08/2017 a les 07:05\n© El bar del centre cívic de Balàfia està tancat des del gener.\nLa Federació d’Associacions de Veïns (FAV) de Lleida insta les administracions a simplificar els tràmits burocràtics que “eternitzen qualsevol iniciativa empresarial”.\nAixí ho defensa Toni Baró, el seu president i també el representant veïnal de Balàfia, i posa com a exemple la licitació del servei de cafeteria dels centres cívics de la Mariola i del seu barri, tancats a l’espera que es licitin de nou, com va publicar aquest diari, a l’incomplir les ofertes presentades les clàusules administratives del contracte.\n“Per organitzar una festa de l’escuma al barri, vam haver de dedicar tot un matí a fer gestions i a tramitar els permisos corresponents, que també incloïen demanar a la concessionària de l’aigua autorització perquè ens deixés utilitzar una presa d’aigua pública”, indica Baró. D’altra banda, assegura que en els últims anys les associacions veïnals han patit un enduriment de la reglamentació que frena l’organització d’activitats.\nRespecte a les licitacions en curs del servei de cafeteria dels locals de la Mariola i Balàfia −tancats des del juny i el gener, respectivament−, ja s’han obert les ofertes tècniques i ben aviat està previst que s’obrin les econòmiques. Baró confia, en aquest sentit, que al setembre siguin adjudicats els dos contractes, ja que el bar “és un punt de trobada de veïns”.


Jordi San José, investit nou alcalde de Sant Feliu de Llobregat\nJordi San José (ICV-EUiA-ISF) ha estat investit com a nou alcalde de Sant Feliu en el ple extraordinari de constitució i presa de possessió de la corporació municipal per al mandat 2011-2015 celebrat avui al migdia. San José ha estat elegit alcalde amb els vots a favor dels 7 regidors d'ICV-EUiA-ISF i els 4 de CiU, que formaran l'equip de govern. Els 6 regidors del PSC han votat la seva candidata, Lourdes Borrell, i els 4 del PP el seu candidat, Sergi Jiménez. Jordi San José assumeix l'alcaldia després dels resultats obtinguts en les eleccions municipals celebrades el passat 22 de maig, en què ICV-EUiA-ISF va resultar la llista més votada.\nEl nou equip de govern estarà constituït per ICV-EUiA-ISF i CiU, que sumen 11 regidors. Pel que fa a la distribució de responsabilitats, ICV-EUiA-ISF, a part de l'alcaldia, disposarà de la segona i quarta tinència d'alcaldia. Per la seva banda, la cap de llista de CiU, Rosa Maria Martí, ocuparà la primera tinència d'alcaldia i la formació convergent tindrà també la tercera tinència d'alcaldia.\nL'Ajuntament s'estructurarà en quatre àrees, que seran presidides a parts iguals per ecosocialistes i convergents. Així, ICV-EUiA-ISF dirigirà Serveis Territorials i Promoció Econòmica, mentre que CiU presidirà les àrees de Serveis Generals i economia i Serveis Personals. Pel que fa a les regidories de les diferents àrees, ICV-EUiA-ISF gestionarà les de Planejament, Serveis municipals i via pública, Medi Ambient, Organització i RRHH, Promoció econòmica, Comerç, Educació, Cultura, Infància, Dones i polítiques d'igualtat, Joventut, Seguretat, Nova ciutadania, Solidaritat i cooperació i Participació. Les regidories de CiU seran Hisenda, Mobilitat, Noves tecnologies, Esports, Serveis Socials, Gent Gran, Salut i consum, Política lingüística i Persones amb discapacitat.\nEn el discurs d'investidura el nou alcalde ha destacat 'la voluntat de constituir un govern fort i estable, on prevalgui la confiança i el diàleg', així com 'la voluntat de mà estesa', tot garantint que buscaran un acord permanent amb tots els partits en els grans temes de ciutat. San José ha remarcat que les prioritats del nou equip de govern seran les polítiques socials, la creació d'ocupació i la reactivació econòmica per fer front als efectes de la crisi. Entre els principals objectius de govern també hi ha el d'incrementar la informació i la participació de la ciutadania en els assumptes col.lectius de la ciutat.\nTrajectòria del nou alcalde de Sant Feliu de Llobregat\nJordi San José i Buenaventura va néixer a Sant Feliu el 10 de juliol de 1957. Està casat per segona vegada i té tres fills. Actualment és veí del barri de Falguera. San José va estudiar Químiques a la Universitat de Barcelona (1974-1979) i posteriorment va fer Empresarials a la UOC (1999-2004) en el camp de la gestió pública.\nDes de les municipals de 1991 Jordi San José és regidor d'Iniciativa per Catalunya Verds a l'Ajuntament de Sant Feliu, primer com a independent i, des de 1995, com a militant d'ICV. Entre 1991 i 2003 va ser regidor d'Educació, Urbanisme, Promoció Econòmica, Interior i Hisenda, en equips liderats per Francesc Baltasar i Àngel Merino. Des de 2003, quan Juan Antonio Vázquez va ser nomenat alcalde, va ser regidor a l'oposició. Des de desembre de 2007, és el portaveu del grup municipal d'ICV-EUiA. Al juny de 2009, en un procés d'eleccions primàries, va ser escollit com a candidat de la coalició d'ICV i EUiA per a l'alcaldia de Sant Feliu.


Eren Hotel Kocaeli Turquia - Ofertes d'hotels amb els MILLORS DESCOMPTES EN LÍNIA\nKadıkoy Mah.Turan Gunes Cad. No:110 Santral, İzmit / Kocaeli, Kocaeli, Kocaeli, Turquia, 41900 - Veure al mapa\nBarri Kocaeli Kocaeli Kocaeli Kocaeli Kocaeli Kocaeli Kocaeli Kocaeli Kocaeli\nTant si es tracta d'un viatge de plaer com si és de negocis, Eren Hotel és una elecció d'allotjament magnífica quan visiten Kocaeli. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Kocaeli. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, recepció 24 hores, instal.lacions per a minusvàl.lids, express check-in/check-out, magatzem d'equipatge.\nGaudiu de les comoditats d'alta gama com ara aire condicionat, calefacció, servei de despertador, escriptori, balcó/terrassa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Kocaeli, faci de Eren Hotel la vostra llar.\nCal que informeu el Eren Hotel de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (155) Parelles (14) Viatgers en solitari (98) Famílies amb infants petits (12) Famílies amb infants grans (9) Grups (22)


Vent d Cabylia: "Peim! També a Internet", Tro d'avís 2012\nEnguany he tingut l'honor de col·laborar amb la Falla Plaça de la Malva d'Alzira en el seu llibret sobre Sàtira, falles i societat. Com diu l'amic Xavi Aliaga, que també hi ha participat, és "una proposta d'aquelles que no es poden rebutjar", atesa la seua trajectòria valencianista i la qualitat que sempre s'esforcen a aconseguir. No debades, a banda del mateix Aliaga, este any també hi ha col·laborat gent com Gil-Manuel Hernàndez, Marc Granell, Josep Lluís Sirera, Enric Lluch, Josep Lluís Marín, Rafael Roca, Salvador Vercher, Xavier Serra, Salvador Bolufer, Aureliano Lairón, Francesc-Andreu Martínez Gallego, Miguel Ángel Martínez Tortosa o Rafael Brines. Així les coses, ara que ja estan repartits la gran majoria dels 900 exemplars que té la tirada, aprofite per incloure ací la meua intervenció, Peim! També a internet, afegint-hi els enllaços corresponents. Tractant-se d'un escrit sobre la sàtira valenciana a la xarxa, trobe que és el més adient.\nFalla Plaça de la Malva, Tro d'Avís: Sàtira, falles i societat, Alzira, 2012\nPeim! Eixa va ser l’expressió estrella del Tio Masclet, qui, abillat amb brusa negra, mocador i gorra, satiritzà l’actitud dels fallers enfront dels veïns que es queixaven, durant la festa, de l’excessiva il·luminació dels carrers del barri de Russafa de València. L’èxit del seu vídeo, penjat al youtube, va ser espectacular: més de 350.000 visualitzacions i un fum d’imitacions, que s’estengueren per tot el territori valencià. I és que el món de les Falles, tan present a la vida dels valencians, és un camp abonat per al nostre sarcasme, que ha trobat a internet una excel·lent via d’expressió. No debades, dels mateixos creadors del Tio Masclet, també van triomfar al canal de vídeos més vist d’internet un fals tràiler de La noche de los falleros vivientes i l’espot publicitari d’un nou partit polític valencià, el Front Faller, que volia eixamplar els seus dominis Almansa enllà al crit de Por una España en Fallas, Por una España en llamas! Igualment, també ells van donar ànima a Vicente Xequelequatre, qui, vestit de faller, cantava una particular versió del Chiki Chiki que va anar a Eurovisió. En concret era el Xe que Xe que, amb unes quantes estrofes ben corrosives: Dale Xe que Xe que a esa fallerita, que el Xe que Xe que la pone muy tontita ... Lo bailan los yayos, lo bailan los nanos, lo baila Rita con las bragas en la mano... Y el Xe que Xe que se baila así: uno, la America’s Cup, dos, el circuito, tres, el pelotazo, cuatro, campos de golf.\nEn la mateixa línia de crítica política, ja abans havia sorgit a internet un altre fenomen valencià, el Xiquetalemany, un usuari de youtube que, arran de les eleccions valencianes de 2007, va penjar una cinquantena de vídeos satírics que pegaven a tort i a dret, burlant-se del discurs del PP, dels líders del PSOE, dels pactes d’Esquerra Unida i el BLOC, del catalanisme d’ERPV o del missatge de Coalició Valenciana. Però no es quedava ací, sinó que, a més a més, també tractava problemàtiques específiques dels valencians, com ara la llengua, la construcció urbanística o la recepta de la paella, que el van dur a tindre més de 200.000 visualitzacions. Per la seua banda, un altre èxit de sàtira política a internet el constitueixen les gravacions de Xavi Castillo, un dels còmics valencians més buscats gràcies a les seues càustiques imitacions. O també La Cabota, que, malgrat que actualment només conserva un perfil al facebook, va ser una de les webs de referència de la xarxa valenciana arran de l’èxit de distribució de la seua revista impresa, en la qual participaven personatges com Mr. Cabota o Lucrècia de Borja i Bairén. Una bona mostra del renom que arribà a assolir va ser la venda generalitzada de camisetes i xapes amb el lema Apadrinaun xiquet valencià: no deixes que l’asfalten!, que era la portada del seu primer número. I un cas similar fou el de la revista Moixama, que durant molt de temps estigué disponible a internet i s’erigí com un punt de trobada de tots aquells que volien veure la realitat valenciana a través de la mordacitat.\nDiferent és la situació de la companyia Caterva Xou, que fa vídeos específics per a la xarxa, entre els que han triomfat la cançó RikiMartin is my boyfriend, l’anunci d’un ninot anomenat Furbi Camps o una imitació del programa d’esports de Julio Insa. Igualment, també els suecans de La Pellofa han trobat l’èxit a internet, a través de la difusió de Mãemeua!, un programa emés per Sueca TV, que ha creat tot un imaginari propi, amb personatges com els Benissants de la Pedra, Llepoman, els Monjos Currãors, Mr. Cabasset o el mateix Joan Fuster ressuscitat ‒interpretat per Toni de l’Hostal. Este és precisament un altre dels personatges de l’escena valenciana, actor, músic, cantant, presentador i romancer, que s’ha fet conegut gràcies a la seua vessant burlesca reproduïda a la xarxa. Ací podem trobar cançons com SoyPutero, Gandia, la figa ta tia, Al Vent en alemany o una irreverent versió de l’himne valencià, titulada Himenirregional i que, en compte del Per a ofrenar, comença al compàs de Sempre həm ‘segut’ una casa de putes, i la ‘madame’, la Dama d’Elx. En este sentit, cal indicar que Toni de l’Hostal ha creat una normativa pròpia, l’Ortografia Roscana ‒de l’Alcúdia‒, que serveix per a escriure en valencià col·loquial. Així ho demostra un altre dels seus invents cibernètics: la Valenciclopèdia, l’ənciclopèdia de riure (per no plorar), una mena de Viquipèdia humorística que recull més de 600 entrades sobre polítics, intel·lectuals, pobles o músics valencians.\nUn d’ells és el Tio Fredo, un altre cas semblant de coneixença a través d’internet. Un cantautor que compon peces com ara el Rock de la paella, el Bluesde l’all-i-pebre o A fer l’amor o afer la mà, en els quals, més que sàtira, combina l’enginy amb el costumisme valencià. Una situació pareguda a la que trobem en alguns dels vídeos que més han corregut per la xarxa: els doblatges falsos de pel·lícules famoses, com Star Wars, Pulp fiction o Braveheart, on William Wallace era substituït per Pepico Wallace. En total, estos vídeos fets per un jove de la Ribera sumen més de 500.000 visualitzacions, a les quals cal afegir moltes altres de creacions similars, com les fetes pels alcoians de Bor&Not Films. En la mateixa línia, també podem trobar els vídeos penjats al youtube per l’usuari Elramon, procedents d’un canal de la Costera, on un presentador, una miqueta bord, es dedicava a entrevistar gent del carrer. Així, va deixar constància d’un bon nombre de personatges populars i frases memorables, com Vicent, fallero i valencianiste, la senyora Elvira, que volia un dolcet pâl café i un whisky!, Nieves de Montesa, que anava a menjar-se una paella que tô los anys ix bonö, o EmilioJosé, pâls amics, Emilio José Martí Gómez, tot complet. De fet, la seua projecció ha sobrepassat internet i, per exemple, l’expressió de Nieves ha quedat reflectida en una cançó d’Orxata Sound System, mentre que Emilio José es va convertir en una icona de tal magnitud que va mobilitzar una expedició al seu poble natal de La Llosa per tal de conéixer-lo.\nI a banda d’estos audiovisuals, que són els que més es difonen gràcies a la seua propagació viral, hi ha moltes altres propostes satíriques a la xarxa, predominantment en forma de blogs. Per exemple, El Penjoll, una revista electrònica nascuda a Xàtiva que es desvirtualitza una vegada a l’any mitjançant la concessió d’uns premis als millors bloguers de les Comarques Centrals Valencianes. O l’humor gràfic practicat per Noveldaytantos i Neandertal Total, que es dediquen a publicar acudits visuals i notícies falses de tot tipus, en castellà i valencià respectivament. Una cosa pareguda al que feia El Garrofer, ja desaparegut, que va nàixer com un diari humorístic del Camp d’Elx i va acabar sent un dels més coneguts arreu de l’Estat, quasi al nivell d’El Mundo Today. També trobem altres blogs o espais periòdics locals, com els de Burrera Comprimida, L’Esclafit de Torrent, La Matraca de Gandia o el Raconet Satíric Valencià d’Alzira. I, així mateix, d’altres iniciatives ben interessants són l’Unofficial Valencian-to-English Conversation Guide, que es dedica a traduir expressions valencianes a l’anglés (to be more pumpkin than made to order per a ser més carabassa que manat a fer, per exemple), o el blog La llimonà no es de vaes, que va arreplegar les aventures d’un sollaner a Xangai, des d’una perspectiva tan àcida i particular que alguns l’han qualificat d’una mescla entre Bernat i Baldoví i Charles Bukowski. Finalment, d’acord amb les darreres tendències, el que ara pega fort són els personatges falsos de twitter, com ara Santicalatrava, Truita Barberá o La Cheperudeta, que els satiritzen bàrbarament emparats en l’anonimat.\nTot plegat, la figura del Tio Masclet sintetitza a la perfecció la sàtira valenciana que es pot trobar a internet: molta i amb molt de caràcter valencià i faller. No debades, a banda de per la seua corrosió i pel seu bon humor, es caracteritza per estar sempre en constant renovació. Naix hui, mor demà i renaix el sendemà. Així, la xarxa ha estat i és un camp obert de possibilitats que els valencians no hem deixat passar i esperem que continue així durant les properes dècades. No debades, la sàtira, com el foc, té una virtut purificadora essencial, en este cas a nivell polític i social. Peim!\nPostejat per Vent d Cabylia a les 10:16\nCategories: Emilio José, Falles, Humor, Mitjans de comunicació


Eixam d'amics de la Joana Raspall: "…que durin més que jo, al cor dels altres."\nAhir vam acomiadar la Joana. Amb una cerimònia senzilla on va destacar un moment emotiu: quan tres dels seus néts van recitar poemes de l'àvia. Per sobre de la tristor els versos de "El ratolí" i l'"Alegria" ens van arrencar un somriure. I trencant el protocol d'aquestes situacions, l'Ernest Cauhé, un dels néts, va demanar un aplaudiment. Per tota l'església van ressonar les mans dels que hi assistíem. I es va allargar més enllà de l'habitual. Tots retíem un darrer homenatge a la Joana, la de les paraules clares, la del servei al país, l'amiga, l'àvia, la mare…\nDescansa en pau, Joana, tingues clar que has aconseguit allò que escrigueres fa temps i que apareixia al teu recordatori:\n"Vull deixar amor\ni somnis i paraules\nque durin més que jo,\nal cor dels altres."\nAl seu blog, l'Imma Cauhé, penjava ahir una història preciosa, la d'una nena que, de camí a l'escola, deixava una carta a la bústia de la Joana, el dia que va saber que s'havia mort.\nI el Josep M Aloy escrivia al seu blog, també ahir, unes paraules sobre el darrer llibre presentat: "Divuit poemes de Nadal i un de Cap d'Any"\nEls principals diaris en català, el Punt/Avui i l'ARA van tenir un espai per a la Joana (l'ARA, a més li va dedicar l'edició i va escampar poemes seus per totes les pàgines) Aquí en teniu una mostra:\nGràcies Eixam d'amics de la Joana Raspall per continuar compartint el seu valuós llegat, les diverses maneres de retre-li homenatge i les diferents veus de comiat.\n9 de desembre de 2013, a les 3:47